
Jautājums:
1) Gaismeklim CI130.4.3.1.1 prasībās ir norādīts:
· Gaismekļa pielietojums: Evakuācijas gaismeklis lielās telpās, koridoros, pie izejām iekšpusē un ārpusē u.c.

Vēršam uzmanību, ka gaismekļiem, kas paredzēti uzstādīšanai ārpus telpām, ir jāatbilst atbilstošām aizsardzības un ekspluatācijas prasībām, tai skaitā vismaz IP65 aizsardzības klasei un noteiktam darbības temperatūras diapazonam āra apstākļos.

Ņemot vērā minēto, lūdzam precizēt šo prasību, vai arī noņemt norādi “ārpusē”, jo pretējā gadījumā gaismeklim, kas tiks uzstādīts ārpusē ar IP20 un/vai darbības temperatūru, kura nav zemāka pa 0°F, piegādātājs šādiem izstrādājumiem nevarētu nodrošināt garantijas saistības. 

Atbilde: Komisija paskaidro, ka tiks veikti grozījumi iepirkuma dokumentācijā. Prasība attiecas uz gaismekļiem pie izejām iekšpusē.
Jautājums:

· Elektroizolācijas drošības klase pēc EN-60598: I (pirmā). 

Vēršam uzmanību, ka praksē lielākā daļa ražotāju evakuācijas gaismekļiem piedāvā izstrādājumus ar II elektroizolācijas drošības klasi, kas ir plaši izmantots risinājums atbilstoši piemērojamiem standartiem. Gaismekļi ar I elektroizolācijas drošības klasi šajā segmentā tiek piedāvāti reti.

Ņemot vērā iepriekš minēto, lūdzam izvērtēt un precizēt šo tehnisko prasību, paredzot iespēju izmantot gaismekļus ar II elektroizolācijas drošības klasi, lai nodrošinātu plašāku atbilstošu ražotāju un risinājumu pieejamību.

Atbilde: Komisija paskaidro, ka tiks veikti grozījumi iepirkuma dokumentācijā. Būs pieļaujami gaismekļi ar vismaz I (pirmo) elektroizolācijas drošības klasi pēc EN-60598.
Jautājums:

· Vēršam uzmanību, ka atbilstoši LVS EN standartu prasībām evakuācijas gaismekļiem ir jānodrošina nepārtraukta darbība (maintained režīms). Vienlaikus pašreizējā tehniskajā specifikācijā šī prasība nav skaidri noteikta, kas pieļauj iespēju iesniegt piedāvājumus ar gaismekļiem, kuri darbojas tikai avārijas režīmā (non-maintained). Šāda prasību interpretācijas iespēja var radīt atšķirīgus tehniskos risinājumus un būtiski ietekmēt iesniegto cenu piedāvājumu salīdzināmību. 

Lūdzam papildināt tehnisko specifikāciju ar skaidru prasību: Gaismekļa darbība: nepārtraukti (maintained). 

Atbilde: Komisija paskaidro, ka tiks veikti grozījumi iepirkuma dokumentācijā. Ir pieļaujami gaismekļi ar nepārtrauktu darbības režīmu.
Jautājums:

2) Gaismeklim CI130.4.3.2.1 un CI130.4.3.2.2 prasībās ir norādīts:

· Elektroizolācijas drošības klase pēc EN-60598: I (pirmā).

Vēršam uzmanību, ka praksē lielākā daļa ražotāju evakuācijas gaismekļiem piedāvā izstrādājumus ar II elektroizolācijas drošības klasi, kas ir plaši izmantots risinājums atbilstoši piemērojamiem standartiem. Gaismekļi ar I elektroizolācijas drošības klasi šajā segmentā tiek piedāvāti reti.

Ņemot vērā iepriekš minēto, lūdzam izvērtēt un precizēt šo tehnisko prasību, paredzot iespēju izmantot gaismekļus ar II elektroizolācijas drošības klasi, lai nodrošinātu plašāku atbilstošu ražotāju un risinājumu pieejamību.

Atbilde: Komisija paskaidro, ka tiks veikti grozījumi iepirkuma dokumentācijā. Būs pieļaujami gaismekļi ar vismaz I (pirmo) elektroizolācijas drošības klasi pēc EN-60598.
Jautājums:

3) Vēršam uzmanību, ka tehniskajā specifikācijā šobrīd nav norādīts, kādam testa režīmam jāatbilst paredzētajiem gaismekļiem – vai tiem jābūt aprīkotiem ar automātisko paštestēšanas funkciju (autotestu) vai arī ir pieļaujams manuālais tests. Praksē evakuācijas gaismekļiem ieteicams izmantot risinājumus ar autotesta funkciju, jo tas atvieglo sistēmas pārbaudi un ekspluatācijas kontroli, tomēr šāda prasība ne vienmēr ir obligāta.
Lūdzam precizēt šo prasību, norādot, vai ir pieļaujami abi risinājumi (autotests un manuālais tests), vai arī ir paredzēts konkrēts testa režīms. 

Atbilde: Komisija paskaidro, ka grozījumi iepirkuma dokumentācijā netiks veikti. Ir pieļaujami abi testa režīma risinājumi – ar automātisko paštestēšanas funkciju (autotestu) vai manuālais tests.

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

